ગૌરીશંકર ની વહુ સાથે કાયમ ઝઘડા સાસુ વહુને થતા રહેતા. હેમકુંવર બેનની મોટી દીકરી શારદાએ અમેરિકામાં વસતા એના મામાને વાત કરીકે મામા જો તમે માસિક બે હજાર રુપ્યાની મદદ કરો તો મારા માબાપ અહી રાણાવાવમાં સ્વતંત્ર રહી શકે . મામાએ ખર્ચ ભોગવવાની હા પાડી .એટલે પતિ પત્ની બંને જણાં રાણાવાવ આવ્યાં . અને સવદાસ ઓડેદરા નામના સજ્જન નાં ઘરમાં નજીવા ભાડાથી રહેવા લાગ્યાં . મામાએ અમેરિકાથી વાયર મની થી મોટી રકમ મોકલી આપી જે હેમકુંવર બેનના ખાતામાં સીધી જમા થઇ ગઈ . મામાએ હેમકુંવર બેનને કડક ચેતવણી આપી કે મેં જે પૈસા મોકલ્યા છે એમાંથી તારે ફક્ત બે હજાર રૂપિયા લેવાના છે .બાકીના પૈસા મારા છે અને મેં તુને સાચવવા આપ્યા છે .